ຍີ່ປຸ່ນ ແລະ ອິນເດຍ ເສີມຂະຫຍາຍ ສາຍພົວພັນ ໃຫ້ແໜັ້ນແຟ້ນ ດ້ວຍການລົງນາມຂໍ້ຕົກລົງ ຫຼາຍຊຸດ
ທັງສອງປະເທດ ເມື່ອວັນເສົາວານນີ້ ໄດ້ຮັດແໜັ້ນສາຍສຳພັນອັນອົບອຸ່ນ ດ້ວຍຂໍ້ຕົກລົງ ທີ່ໃຫ້ໂຕກຽວ ກໍ່ສ້າງລົດໄຟ ຄວາມໄວສູງສາຍທຳອິດ ໃຫ້ແກ່ອິນເດຍ.
ນາຍົກລັດຖະມົນຕີ ຍີ່ປຸ່ນ ທ່ານ Shinzo Abe ໃນວັນອາທິດ ມື້ນີ້ ໄດ້ສິ້ນສຸດ ການເດີນທາງຢ້ຽມຢາມປະເທດອິນເດຍ ໄລ ຍະສາມມື້ ບ່ອນທີ່ທ່ານໄດ້ລົງນາມຂໍ້ຕົກລົງຈຳນວນນຶ່ງ ໃນ ຫຼາຍດ້ານທີ່ສຳຄັນ ທັງສອງປະເທດ ເມື່ອວັນເສົາຜ່ານມາ ໄດ້ຮັດແໜັ້ນສາຍສຳ ພັນອັນອົບອຸ່ນ ດ້ວຍຂໍ້ຕົກລົງ ທີ່ໃຫ້ໂຕກຽວ ກໍ່ສ້າງລົດໄຟ ຄວາມໄວສູງຄັນທຳອິດ ໃຫ້ແກ່ອິນເດຍ, ຂໍ້ສັນຍາປ້ອງກັນ ປະເທດ ທີ່ຈະເປີດທາງໃຫ້ຍີ່ປຸ່ນ ຂາຍອາວຸດຕ່າງໃຫ້ແກ່ ອິນເດຍ ແລະ ຄວາມກ້າວໜ້າກ່ຽວກັບ ຂໍ້ຕົກລົງນິວເຄລຍ ທາງດ້ານພົນລະເຮືອນ ຂໍ້ຕົກລົງເຫຼົ່ານັ້ນ ໄດ້ຖືກປະກາດອອກມາ ຫຼັງຈາກກອງປະຊຸມລະຫວ່າງ ທ່ານ Abe ແລະ ນາຍົກລັດຖະມົນຕີ ອິນເດຍ ທ່ານNarendra Modi ໃນນະຄອນຫລວງ New Delhi ຜູ້ນຳຊາດນິຍົມ ຂອງທັງສອງປະເທດ ມີຄວາມສະໜິດສະໜົມຢ່າງໃກ້ຊິດຮ່ວມກັນ ແລະ ເປັນພາຄີທາງດ້ານເສດຖະກິດ ແລະ ຄວາມໝັ້ນຄົງ ລະຫວ່າງສອງປະເທດນັ້ນ ແມ່ນໄດ້ຜັນຂະຫຍາຍຂຶ້ນ ນັບຕັ້ງແຕ່ ທ່ານ Modi ໄດ້ເຂົ້າກຳອຳນາດເມື່ອປີແລ້ວນີ້ ທ່ານ Abe ໄດ້ອະທິບາຍຕໍ່ຂໍ້ຕົກລົງດັ່ງກ່າວນັ້ນ ວ່າເປັນການປະກາດຍຸກສະໄໝອັນໃໝ່ ຂອງການຮ່ວມມື ລະຫວ່າງສອງປະເທດ ທ່ານເວົ້າວ່າ ຍີ່ປຸ່ນ ຈະສະໜອງ ທຶນມູນຄ່າ 12 ຕື້ໂດລາ ເພື່ອສ້າງລົດໄຟຄວາມໄວສູງ ທີ່ຈະແລ່ນ ລະຫວ່າງ ນະຄອນ Mumbai ແລະ ນະຄອນ Ahmedabad ທາງພາກຕາເວັນຕົກ ທ່ານ Modi ຜູ້ທີ່ໄດ້ຫັນໄປຫາໂຕກຽວ ເພື່ອເຂົ້າມາປັບປຸງ ລະບົບພື້ນຖານໂຄງລ່າງ ໃນນະຄອນຫຼວງຂອງປະເທດ ໂດຍກ່າວວ່າ